Ասվեց, որ կոռուպցիան ու հայրենասիրությունը իրարամերժ երևույթներ են, առավել ևս ինչպես ժամանակակից Ռուսաստանում, այնպես էլ նույնքան ժամանակակից Հայաստանում: Սակայն Ռուսաստանում յուրահատուկ մի բան է նկատվում. շատ օլիգարխներ նախկին չինովնիկներ են, ասել է՝ կրեմլյան վերնախավն ու օլիգարխները բավականին սերտաճած են: Եվ նման պարագայում արտաքին ներգործությունը, տվյալ դեպքում՝ ամերիկյան, կարող է արդյունավետ լինել ռուսաց պետականության հիմքերի խարխլման գործում: Սակայն, ինչպես հուսադրում են ռուս նացիոնալիստները, Պուտինն իր ավելի քան 80-տոկոսանոց հարգանիշով կարող է հենվել ժողովրդի աջակցության վրա: